Kitüntetések március 15. alkalmából

	Mádl Ferenc, köztársasági elnök A Magyar Köztársasági Érdemrend Középkeresztje a csillaggal (polgári tagozata) kitüntetést adományozta Dr. Orbán Istvánnak, az Egis Gyógyszergyár Rt. vezérigazgatójának, a Magyar Gyógyszergyártók Országos Szövetsége elnökének, a Munkaadók és Gyáriparosok Országos Szövetsége általános alelnökének a hazai gyógyszergyártás megteremtésében és továbbfejlesztésében hosszabb távon végzett kiemelkedő szakmai és érdekképviseleti tevékenységéért.


	Mádl Ferenc, a Magyar Köztársaság elnöke A Magyar Köztársasági Érdemrend Tisztikeresztje (polgári tagozat) kitüntetést adományozta Dr. Biacs Péternek, a kémiai tudományok doktorának, az Élelmiszerbiztonsági Hivatal megbízott elnökének, a Munkaadók és Gyáriparosok Országos Szövetsége egykori elnökségi tagjának.

	Burány Sándor, foglalkoztatási és munkaügyi miniszter a Munkaügyért Díjat adományozta Geiger Tibornénak, a Munkaadók és Gyáriparosok Országos Szövetsége vezető szakértőjének, az Ágazatai Tanács munkaadói oldala ügyvivőjének az ÁT munkáját, az Ágazati Párbeszéd Bizottságok tevékenységét megalapozó jogi koncepció és átmeneti szabályok kidolgozásában végzett meghatározó munkájáért.




	


